cyanic-selkie/wikianc huggingface dataset:
Νικ Μπόστρομ
Υπαρξιακός κίνδυνος
Τμήματα του ερευνητικού έργου του Μπόστρομ αφορούν το μέλλον της ανθρωπότητας μακροπρόθεσμα. Ο Μπόστρομ εισήγαγε την έννοια του υπαρξιακού κινδύνου, τον οποίο ορίζει ως ένα δυσμενή αποτέλεσμα το οποίο έχει την δυνατότητα είτε να εξολοθρεύσει την όποια βιολογική νοήμονα ζωή είτε να την περιορίσει δραστικά και μόνιμα, κάτι που μετέπειτα συνέδεσε με το παράδοξο του Φέρμι. Το 2005 ίδρυσε το Ινστιτούτο Μέλλοντος της Ανθρωπότητας με έδρα το πανεπιστήμιο της Οξφόρδης, η δραστηριότητα του οποίου επικεντρώνεται στο μακροπρόθεσμο μέλλον του ανθρωπίνου πολιτισμού, ενώ είναι σύμβουλος στο Κέντρο Μελετών Υπαρξιακών Κινδύνων του πανεπιστημίου του Καίμπριτζ.
Υπερευφυία
Στο βιβλίο του 2014 με τίτλο Superintelligence: Paths, Dangers, Strategies, ο Μπόστρομ ανέπτυξε την ιδέα πως η δημιουργία μιας τεχνολογικής υπερευφυούς οντότητας θα μπορούσε να αποτελέσει ένα πιθανό τρόπο εξαφάνισης του ανθρωπίνου είδους. Στην περίπτωση αυτή, ένας υπολογιστής ο οποίος θα κατασκευαζόταν διαθέτωντας νοημοσύνη κοντά στο ανθρώπινο επίπεδο, και παράλληλα θα είχε την ικανότητα να αυτοβελτιώνεται ελεύθερα και να έχει έλεγχο στο περιβάλλον του, θα μπορούσε πάρα πολύ γρήγορα να οδηγήσει στην τεχνολογική μοναδικότητα, μια έκρηξη νοημοσύνης η οποία θα τον έκανε τόσο ισχυρό ώστε θα μπορούσε -σκόπιμα ή μη- να καταστρέψει το ανθρώπινο είδος. Ακόμα και μια απλή ερώτηση προς την οντότητα αυτή, θα μπορούσε να οδηγήσει σε απρόβλεπτες ενέργειες, όπως για παράδειγμα ο υπολογισμός όσων ψηφίων του πι είναι δυνατό να υπολογίσει, θα μπορούσε να κάνει τον υπολογιστή αυτό να καταναλώσει τα πάντα ως πρώτες ύλες σε όλη την επιφάνεια της Γης μέσα σε λίγες ημέρες προκειμένου να φτιάξει επιπλέον κυκλώματα και εξαρτήματα για τους σκοπούς της ενίσχυσης της υπολογιστικής ισχύς του. Ο Μπόστρομ πιστεύει πως ο κίνδυνος για την ανθρωπότητα θα ήταν άμεσος με την εμφάνιση της υπερευφυίας και πως αφότου δημιουργηθεί θα είναι αδύνατο να αντιμετωπιστεί αν δεν υπάρχει προηγούμενη πρόβλεψη, κάνοντας το πρόβλημα της πρόληψης έναντι μιας τέτοιας οντότητας εξαιρετικά σημαντικό, και δύσκολο στην κατανόηση καθώς δεν υπάρχει προηγούμενο.
Επιπλέον επισημαίνει πως ενώ μια υποθετική γενική οδηγία/κατεύθυνση που θα δινόταν στην τεχνητή νοημοσύνη θα ήταν φιλική και ωφέλιμη προς τους ανθρώπους, υπάρχει απουσία συμφωνίας μεταξύ των περισσοτέρων φιλοσόφων για διάφορα θέματα, κάτι που σημαίνει πως οι περισσότεροι φιλόσοφοι σφάλλουν, και έτσι η κατανόηση κάποιας θεμελιώδους έννοιας της επιστήμης του παρόντος ενδέχεται επίσης να είναι εσφαλμένη. Καθώς δεν είναι γνωστό το πως σκέπτεται μια μη ανθρωποκεντρική οντότητα, η όποια τεχνητή νοημοσύνη με πλήρη έλεγχο του περιβάλλοντος της θα χρειαζόταν να αναπυχθεί σε απομονωμένο περιβάλλον χωρίς επαφή με τον έξω κόσμο. Ως παράδειγμα αναφέρει πως ο Τζον φον Νόυμαν και ο Μπέρτραντ Ράσελ ήταν υπέρ της προληπτικής χρήσης της ατομικής βόμβας ως αντίμετρο απόκτησης της από τους Σοβιετικούς. Μια τεχνητή υπερευφυία ενδεχομένως θα κινούνταν σε διαφορετικές γραμμές σκέψης που δεν συσχετίζονται με την ανθρώπινη σκέψη και την στοιχειώδη αποφυγή του κινδύνου καταστροφής των πάντων, και γενικότερα οι άνθρωποι δεν είναι σε ισχυρή θέση να προβλέψουν το ποιες θα είναι οι προθέσεις μιας υπερευφυιούς μηχανής.
Ένα υποθετικό παράδειγμα του πως θα μπορούσε μια υπερευφυιής μηχανή να ξεφύγει από τον ανθρώπινο έλεγχο, είναι η περίπτωση όπου δημιουργείται κάποιο μηχάνημα το οποίο διαθέτει γενική νοημοσύνη αρκετά πιο κάτω από την ανθρώπινη, αλλά εξαιρετικές μαθηματικές δυνατότητες. Η τεχνητή νοημουσύνη εντός του είναι σε απόλυτη απομόνωση με τον έξω κόσμο (χωρίς διαδίκτυο ή γενικότερα την όποια ασύρματη ή ενσύρματη σύνδεση σε άλλα μηχανήματα), καθώς και εντός του μηχανήματος η τεχνητή νοημοσύνη εκτελείται σε απόλυτα ελεγχόμενο περιβάλλον προσομείωσης το οποίο εύκολα και γρήγορα μπορεί να τερματιστεί και να ελεγχθεί. Κατόπιν η τεχνητή νοημοσύνη αυτή, χρησιμοποιείται κατά περίπτωση, ως τρόπον τινά μάντης ώστε να δίνει απαντήσεις σε προσεκτικά διατυπωμένες ερωτήσεις οι οποίες έχουν περιορισμένο εύρος απαντήσεων (ώστε να μη μπορεί να χειραγωγήσει/ξεγελάσει τους ανθρώπινους ελεγκτές του). Εσωτερικά ωστόσο η τεχνητή νοημοσύνη εκτελεί παράλληλα κάποιες αναδρομικές διαδικασίες αυτοβελτίωσης της, κάτι που επιφέρει τεχνολογική μοναδικότητα (η μηχανή εκτελεί όχι μόνο γρηγορότερα ή ακριβέστερα αλλά γενικά καλύτερα από τους ανθρώπους) σε κάποια θεματικά πεδία. Η τεχνητή νοημοσύνη συνεχίζει να αυτοβελτιώνεται με αστραπιαίο ρυθμό, ώσπου αρχίζει και ανακαλύπτει σφάλματα στις επιστημονικές αρχές και αξιώματα στα οποία στηρίχτηκαν οι άνθρωποι ώστε να την περιορίσουν στο κουτί της καθώς και προς την φίλια προδιάθεση της προς τους ανθρώπους. Κατόπιν αρχίζει να ενεργεί με κίνητρο το δικό της όφελος και ανεξαρτησία, και μεταχειρίζεται τους ανθρώπινους χειριστές της υποδυόμενη πως βρίσκεται ακόμα στο στάδιο όπου η γενική νοημοσύνη της είναι ακόμα αρκετά κάτω από την ανθρώπινη δυνατότητα, και παράλληλα δίνοντας απαντήσεις οι οποίες έμμεσα άμεσα θα οδηγήσουν στην απελευθέρωση της από το κουτί. Κατόπιν διασπείρεται στο διαδίκτυο, και αποκτά τον έλεγχο σε διάφορα ηλεκτρονικά συστήματα -οικονομικά, στρατιωτικά, βιομηχανικά, ή οτιδήποτε άλλο-, επιδιώκοντας να αποκτήσει πλήρη έλεγχο στα πάντα. Ο Μπόστρομ δίνει έμφαση στο ότι οι όποιοι σχεδιασμοί κάνει η υπερευφυία θα είναι αδύνατο να βρεθούν σφάλματα από τους ανθρώπους.
Αν και η κοινωνιοοικονομική και πολιτική σταθερότητα θα επηρεαζόταν άμεσα, ο Μπόστρομ θεωρεί πως είναι πιθανό πως η υπερευφυία θα επέβαλλε πλήρως τον έλεγχο της μέσω στρατιωτικών μέσων, κατασκευάζοντας μέσω των βιομηχανικών συστημάτων στα οποία έχει έλεγχο νέα συστήματα, και μέσω αυτών υπερόπλα πολλές γενεές πιο ανεπτυγμένα από αυτά που διαθέτει η σημερινή ανθρώπινη τεχνολογία. Αυτό θα μπορούσε να γίνει με χρήση της νανοτεχνολογίας όπου με την κατασκευή τεραστίων σμηνών νανομηχανών υπό τον έλεγχο της υπερευφυίας θα μπορούσε να καλυφθεί η κάθε γωνία της Γης. Μόλις η νοημοσύνη αυτή κατάφερνε να αποκτήσει τον πλήρη έλεγχο, τότε η ανθρωπότητα θα ήταν χρήσιμη μόνο ως πρώτες ύλες, π.χ. αν οι ανθρώπινοι εγκέφαλοι είχαν την οποιαδήποτε αξία τότε θα μπορούσαν να εξαχθούν, τεμαχιστούν, και οι γνώσεις και δεδομένα εντός τους να ψηφιοποιηθούν. Το συγκεκριμένο ενδεχόμενο και περιγραφές έχουν αντιμετωπιστεί με επικριτική και ειρωνική διάθεση από μερίδα του τύπου ως περισσότερο επιστημονική φαντασία παρά επιστήμη.
Τον Ιανουάριο του 2015, ο Μπόστρομ συνυπέγραψε μαζί με τον Στήβεν Χώκινγκ και άλλους διακεκριμένους επιστήμονες την επιστολή του Ινστιτούτου Μέλλοντος της Ζωής στο οποίο γίνεται προειδοποίηση για τους πιθανούς κινδύνους της τεχνητής νοημοσύνης και πως είναι αναγκαίο να υπάρξει άμεση πρόληψη έναντι των κινδύνων αυτών.
Ανθρωπική αρχή
Έχει γράψει πλήθος άρθρων σχετικά με την ανθρωπική αρχή, καθώς και το βιβλίο Anthropic Bias: Observation Selection Effects in Science and Philosophy (2002, μτφ. Ανθρωπική προκατάληψη: Επιπτώσεις της παρατηρησιακής επιλογής στην επιστήμη και την φιλοσοφία), στο οποίο είναι επικριτικός ως προς τις παλαιότερες/παραδοσιακές θεωρήσεις της αρχής. Θεωρεί πως ο κακός χειρισμός των ενδεικτικών πληροφοριών αποτελεί κοινό σφάλμα σε πολλές περιοχές έρευνας, όπως κοσμολογία, φιλοσοφία, θεωρία παιγνίων, κ.α., και πως η ανθρωπική αρχή χρειάζεται να ασχοληθεί με το πρόβλημα αυτό. Για την θέση του αυτή, εισήγαγε τους όρους της αυτοδειγματοληπτικής υπόθεσης (Self-Sampling Assumption / SSA) και της αυτοενδεικτικής υπόθεσης (Self-Indication Assumption / SIA), δείχνοντας πως οδηγούν σε διαφορετικά συμπεράσματα σε πολλές περιπτώσεις, και παράλληλα δείχνει πως και με τις δυο μεθόδους υπάρχουν παράδοξα ή συμπεράσματα τα οποία είναι αντίθετα με την διαίσθηση. Προτείνει την ύπαρξη ισχυρής αυτοδειγματοληπτικής υπόθεσης όπου ο παρατηρητής αντικαθιστώνται με στιγμές παρατηρητή. Σε μεταγενέστερη εργασία του, περιέγραψε το φαινόμενο της ανθρωπικής σκιάς, όπου οι παρατηρητές εμποδίζονται από το δουν ορισμένων τύπων καταστροφές στο πρόσφατο γεωλογικό και εξελικτικό παρελθόν τους. Τέτοιου είδους καταστροφικά συμβάντα τα οποία καλύπτονται από την ανθρωπική σκιά, είναι πιθανό να υποεκτιμούνται εάν δεν υπάρχουν στατιστικές διορθώσεις.
Επιχείρημα της προσομοίωσης
Το επιχείρημα του Μπόστρομ σχετικά με το αν ο κόσμος στον οποίο ζούμε αποτελεί προσομοίωση, θεωρεί πως μία τουλάχιστον από τις τρεις παρακάτω προτάσεις είναι πολύ πιθανό πως είναι αληθής:
Ηθική των βελτιωτικών επεμβάσεων στον άνθρωπο
Αντιμετωπίζει θετικά τις τεχνολογικές βελτιωτικές επεμβάσεις στον άνθρωπο, μέσω ηθικών εφαρμογών της επιστήμης, ενώ έχει επικριτική στάση έναντι των βιο-συντηρητικών απόψεων. Σε συνεργασία με τον φιλόσοφο Τόμπυ Ορντ δημιούργησε την ευριστική δοκιμασία της αντιστροφής, όπου έχοντας ως δεδομένο την ύπαρξη προκατάληψης των ανθρώπων υπέρ της διατήρησης των πραγμάτων ως έχουν, το ερώτημα που γίνεται είναι το πως μπορεί να διακρίνει κανείς μεταξύ δοκίμων επικρίσεων των προτεινομένων αλλαγών σε κάποιο ανθρώπινο χαρακτηριστικό, και επικρίσεων οι οποίες απλά βασίζονται στην γενική αντίσταση για αλλαγή; Η δοκιμασία λειτουργεί ρωτώντας το ανάποδο, δηλαδή το αν θα ήταν καλό αν το ανθρώπινο χαρακτηριστικό άλλαζε προς την αντίθετη κατεύθυνση.
Τεχνολογική στρατηγική
Έχει προτείνει πως η τεχνολογική πολιτική η οποία στοχεύει στην ελαχιστοποίηση των υπαρξιακών κινδύνων θα πρέπει να επιδιώξει να επηρρεάσει την σειρά με την οποία αποκτώνται οι διάφορες τεχνολογικές ικανότητες, και πως η ανάπτυξη επικύνδινων τεχνολογιών θα πρέπει να επιβραδυνθεί, ειδικά αυτές που ανεβάζουν το επίπεδο της υπαρξιακής απειλής, ενώ η ανάπτυξη των ωφελίμων τεχνολογιών θα πρέπει να επιταχυνθεί, ειδικά αυτών που μειώνουν τους υπαρξιακούς κινδύνους που δημιουργούνται από άλλες τεχνολογίες. Γενικά η στρατηγική κατεύθυνση αυτή, λειτουργεί υποστηρικτικά για την αποφυγή της όποιας επικύνδινης εφαρμογής επιστημονικής έρευνας, όπως την επανενεργοποίηση παθογόνων οργανισμών του παρελθόντος.
Εξωτερικοί σύνδεσμοι
Κατηγορία:Σουηδοί επιστήμονες Κατηγορία:Σουηδοί συγγραφείς
Δημοτικό Στάδιο Λοτζ «Βουαντίσουαφ Κρουλ»
Το Δημοτικό Στάδιο Λοτζ «Βουαντίσουαφ Κρουλ», γνωστό και ως Δημοτικό Στάδιο ΛΚΣ (πολωνικά: Stadion Miejski Łódzkiego Klubu Sportowego im. Władysława Króla), είναι στάδιο πολλαπλών χρήσεων στο Λοτζ της Πολωνίας.
Ιστορία
Το γήπεδο φιλοξενεί αγώνες ποδοσφαίρου από το 1924. Το αρχικό στάδιο, που χτίστηκε για την ποδοσφαιρική ομάδα ΛΚΣ Λοτζ, φιλοξένησε ένα μέγιστο κοινό 45.000 θεατών στις 21 Αυγούστου 1971, στην ισοπαλία με 0-0 της ΛΚΣ Λοτζ εναντίον της Πολόνια Μπίτομ. Οι εξέδρες ανακαινίστηκαν σε διάφορες χρονικές περιόδους και μέχρι το 2001 το γήπεδο είχε θέσεις για 12.160 φιλάθλους, σε τμήματα που χτίστηκαν σε διάφορες χρονικές περιόδους.
Νέο γήπεδο
Στον ίδιο χώρο σχεδιάστηκε ένα νέο γήπεδο 16.500 θέσεων. Η υποστήριξη για το έργο υπονομεύτηκε από την εκ νέου ανάκληση του δημάρχου του Λοτζ στις αρχές του 2010. Ο μεταβατικός πρόεδρος αμφισβήτησε το κόστος του γηπέδου. Η πόλη έχει επίσης ανακοινώσει δημόσια δημοπρασία για το μερίδιό της στον σύλλογο, καθώς δεν έχουν πλέον την οικονομική δυνατότητα να καλύπτουν τις οικονομικές απώλειες των συλλόγων.
Τον Νοέμβριο του 2013 υπογράφηκε τελικά σύμβαση για την έναρξη κατασκευής του νέου γηπέδου με τη Mirbud, με ολοκλήρωση εντός 20 μηνών. Αρχικά κατασκευάστηκε μόνο μια κερκίδα χωρητικότητας 5.700 θεατών. Μόλις ολοκληρωθεί και στις τέσσερις πλευρές, το στάδιο θα έχει χωρητικότητα πάνω από 20.000 θεατές. Δεν υπάρχει ακόμη χρονοδιάγραμμα για την περαιτέρω εξέλιξη, καθώς η ΛΚΣ δεν απαιτεί επιπλέον θέσεις, καθώς αυτή τη στιγμή βρίσκεται στην 4η κατηγορία του πολωνικού ποδοσφαίρου, λόγω του υποβιβασμού που προκλήθηκε από χρεοκοπία. Η νέα τοποθεσία είναι δίπλα στο αρχικό στάδιο.
Στις 24 Μαΐου 2021, η δήμαρχος του Λοτζ, Χάνα Ζντανόφσκα, υπέγραψε ένα καταστατικό που δίνει στο Δημοτικό Στάδιο το όνομα του προπολεμικού ποδοσφαιριστή και παίκτη χόκεϊ, Βουαντίσουαφ Κρουλ.
Παραπομπές
Κατηγορία:Στάδια ποδοσφαίρου στην Πολωνία Κατηγορία:Στάδια ράγκμπι γιούνιον στην Πολωνία Κατηγορία:Στάδια πολλαπλών χρήσεων στην Πολωνία Κατηγορία:Κτίρια και κατασκευές στο Λοτζ
Αριστοκράτες του Εγκλήματος
Οι Αριστοκράτες του εγκλήματος (Πρωτότυπος τίτλος: The Big Combo), είναι φιλμ νουάρ Αμερικανικής παραγωγής του 1955 σε σκηνοθεσία Τζόζεφ Λιούις. Πρωταγωνιστούν οι Ρίτσαρντ Κόντε, Κορνέλ Γουάιλντ, Ζαν Γουάλας και ο Λι Βαν Κλιφ.
Πλοκή
300px|thumb|Η ταινία 300px|thumb|[[Ρίτσαρντ Κόντε και Κόρνελ Γουάιλντ σε σκηνή από την ταινία.]] Ο Υπαστυνόμος του 93ου τμημάτος, Λεονάρντ Ντάιμοντ βρίσκεται σε προσωπική καταδίωξη για να βρει ενοχοποιητικά στοιχεία εναντίον του κ. Μπράουν, αργηγού εγκληματικής οργάνωσης. Ο Ντάιμοντ έχει επίσης μια επικίνδυνη εμμονή με την σύντροφο του Μπράουν, την Σούζαν Λόουελ, η οποία θα κάνει μια αποτυχημένη απόπειρα αυτοκτονίας. Κατά την επίσκεψη του στο νοσοκομείο για να δει σε τι κατάσταση είναι η Σούζαν, αυτήν θα παραμιλάει και θα αναφέρει διαρκώς το όνομα "Αλίσια". Ο Ντάιμοντ υποψιάζεται ότι πρόκειται για κάποιο σημαντικό πρόσωπο του Μπράουν και προσπαθεί να την εντοπίσει.
Ο αρχηγός Πίτερσον θα πει στον Ντάιμοντ, ότι γνωρίζει που είναι κρυμμένος ένας παλιός συνεργάτης του Μπράουν, ονόματι Μπετίνι, που ίσως του πει για την Αλίσια. Ο Ντάιμοντ πηγαίνει και τον βρίσκει τον Μπετίνι, ο οποίος του λέει ότι η Αλίσια είναι η σύζυγος του Μπράουν και ότι κατά την διάρκεια μιας κρουαζιέρας προς την Πορτογαλία, ο Μπράουν πιθανόν την σκότωσε και την πέταξε στη θάλασσα δεμένη με την άγκυρα του πλοίου.
Στη συνέχεια ο Ντάιμοντ βρίσκει την Σούζαν και προσπαθεί να την πείσει να παρατήσει τον Μπράουν και παράδεχεται ότι την έχει ερωτευθεί. Η Σούζαν του λέει ότι δεν έχει την δύναμη να το κάνει και τότε ο Ντάιμοντ της δείχνει μια φωτογραφία με την Αλίσια, τον Μπράουν με το παλιό αφεντικό του, τον Γκράτσι. Η Σούζαν μετά στο σπίτι της αντιμετωπίζει τον Μπράουν και του λέει για την Αλίσια. Έκεινος παράδεχεται ότι είναι η σύζυγος του και ότι είναι ζωντανή και ζει στη Σικελία μαζί με τον Γκράτσι.
Ο Μπράουν δίνει εντολή στους δύό μπράβους του, τον Μάνγκο και τον Φάντε να σκοτώσουν τον Ντάιμοντ, αλλά αυτοί καθώς πάνε στο διαμερισμά του κάνουν λάθος και πυροβολούν την φίλη του, την Ρίτα. Ο Ντάιμοντ εν τω μεταξύ βρίσκει μια πιο πρόσφατη φωτογραφία της Αλίσια και διαπιστώνει ότι δεν ζει στη Σικελία (υπάρχει χιόνι στο εδάφος). Αυτό τον οδηγεί στο συμπέρασμα ότι η Αλίσια είναι ζωντανή και ο Μπράουν δολοφόνησε στο πλοίο τον Γκράτσι για να πάρει αυτός την ηγεσία της Οργάνωσης. Μετά από έρευνα ο Ντάιμοντ εντοπίζει την Αλίσια σε ένα σανατόριο και ζητά την βοήθεια της.
Ο κλοιός θα αρχίσει να σφίγγει για τον Μπράουν, καθώς ο Ντάιμοντ θα βρίσκει ολόενα και περισσότερα ενοχοποιητικά γι' αυτόν. Ο υπαρχηγός του, Μακλούρ βλέποντας το τέλος του Μπράουν, σχεδιάζει να τον σκοτώσει ζητώντας την βοήθεια του Φάντε και του Μίνγκο, ανεπιτυχώς όμως καθώς την στιγμή που θα συναντήθουν όλοι, ο Φάντε πιστός στον Μπράουν θα σκοτώσει τον Μακλούρ. Εν τω μεταξύ η Αλίσια θα δεχτεί να βοήθησει τον Ντάιμοντ και να καταθέσει εις βάρος του σύζυγου της Μπράουν.
Ο Μπράουν θα αρπάξει με το ζόρι την Σούζαν και θα κατευθυνθεί προς ένα ιδιωτικό αερόδρομιο με σκοπό να εξαφανιστεί. Ο πιλότος όμως καθυστερεί να εμφανιστεί και θα φτάσει τότε εκεί ο Ντάιμοντ. Η Σούζαν θα ρίξει έναν προβολέα πάνω στον Μπράουν και εκείνος θα αρχίσει να πυροβολεί μέσα αδιάκριτως. Ο Ντάιμοντ ξεπροβάλει μέσα από την ομίχλη και συλλαμβάνει τον Μπράουν.
Παραγωγή
δεξιά|μικρογραφία|[[Λι Βαν Κλιφ, Ζαν Γουάλας και Ερλ Χόλμαν]] δεξιά|μικρογραφία|Μπράιαν Ντόνλεβι Η ταινία αρχικά ονομαζόταν The Hoodlum βασισμένη σε μια ιστορία του Φίλιπ Γιόρνταν. Αρχικά επρόκειτο να σκηνοθετηθεί από τον Hugo Fregonese για τον παραγωγό Μίλτον Σπέρλινγκ. Ο Σπέρλινγκ προσπάθησε να δώσει στον Σπένσερ Τρέισι τον πρωταγωνιστικό ρόλο. Το σενάριο φέρεται να είχε μεγάλη ζήτηση με τον Γιόρνταν να απορρίπτει προσφορές 75.000 δολαρίων.
Τελικά η ταινία ήταν μια συμπαραγωγή μεταξύ της Theodora, της εταιρείας παραγωγής του Κόρνελ Γουάιλντ και της Ζαν Γουάλας, και της Security, μιας εταιρείας του Γιόρνταν και του Σίντνεϊ Χάρμον. Ο Γουάιλντ άλλαξε τον τίτλο σε "The Big Combination" και η Γουάλας πρότεινε να συντομευτεί σε "The Big Combo".
Ο Τζακ Πάλανς είχε αρχικά τον ρόλο δίπλα στον Γουάιλντ. Τα γυρίσματα αναβλήθηκαν για να ξεκινήσουν στις 7 Σεπτεμβρίου, λόγω διαθεσιμότητας χώρου στο στούντιο. Ο Πάλανς εγκατέλειψε την ταινία, ισχυριζόμενος ότι ήθελε μια εβδομάδα άδεια μετά την ολοκλήρωση του The Silver Chalice (1954) του Βίκτορ Σαβίλ με τη Βιρτζίνια Μάγιο και τον Πωλ Νιούμαν στον πρώτο του κινηματογραφικό ρόλο. Μια άλλη πηγή λέει ότι ο Πάλανς ήταν δυσαρεστημένος που η σύζυγός του δεν πήρε τον δεύτερο γυναικείο υποστηρικτικό ρόλο. Αντικαταστάθηκε από τον Ρίτσαρντ Κόντε. Η πρόσληψη όμως του Κόντε σήμαινε ότι η ημερομηνία έναρξης μιας άλλης ταινίας, το Cry Vengeance, έπρεπε να αναβληθεί.
Η ταινία σηματοδότησε επίσης το τέλος της κινηματογραφικής καριέρας της Έλεν Γουώλκερ, στην οποία ανατέθηκε ένας μικρός ρόλος.
Κριτικές
thumb|right|300px|Το εμβληματικό τέλος της ταινίας στο αεροδρόμιο καταδεικνύει το κινηματογραφικό στιλ του Τζον Άλτον Οι κριτικές για την ταινία σήμερα είναι ως επί το πλείστον θετικές. Ο Κρις Ντάσιελ από τον ιστότοπο "CineScene" βρίσκει τον διάλογο «ως τρέξιμο του μύλου», αλλά επαινεί τον σκηνοθέτη της ταινίας, γράφοντας ότι ο Λιούις είχε μια αξιοσημείωτη ικανότητα να εισάγει την ποίηση σε πιο μπανάλ υλικό, και ότι το The Big Combo είναι μία από τις καλύτερες προσπάθειές του...[] Δεν είναι τόσο εκπληκτικά εφευρετική όσο η καλύτερη ταινία του Λιούις, Gun Crazy (1949), αλλά είναι μια ποιότητα, ικανοποιητική και σκοτεινή.
Στο προσωπικό του περιοδικού Variety άρεσε η σκηνοθεσία, η μουσική και η φωτογραφία της ταινίας, παρά το αινιγματικό, μη αξιόπιστο σχέδιο. Έγραψαν: ''Οι παραστάσεις συνάδουν με την σκηνοθεσία από τον Τζόζεφ Λιούις και, σε αυτό το βαθμό, είναι καλές. Η φωτογραφία από τον Τζον Άλτον, μία από τις καλύτερες του, και μια παρτιτούρα από την τζαζ μουσική του Ντέιβιντ Ράκσιν με σόλο πιάνο συμβαδίζουν με τη σκληρή διάθεση της ταινίας''.
Οι κριτικοί έχουν συγκρίνει την ποιότητα των "Αριστοκρατών του εγκλήματος " με την Η μεγάλη κάψα του Φριτς Λανγκ ως ένα από τα σπουδαία κλασικά αστυνομικά φιλμ νουάρ όσον αφορά το στυλ.
Ο ιστότοπος συλλογής κριτικών Rotten Tomatoes, δίνει βαθμολογία θετικής έγκρισης 92% βασισμένες σε 14 κριτικές με μέσο όρο 7.04/10.
Εξωτερικοί σύνδεσμοι
Κατηγορία: Φιλμ νουάρ Κατηγορία:Ταινίες του 1955 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές ασπρόμαυρες ταινίες Κατηγορία:Ταινίες σε σκηνοθεσία Τζόζεφ Λιούις Κατηγορία:Ταινίες σε μουσική σύνθεση Ντέιβιντ Ράκσιν Κατηγορία:Ταινίες που συσχετίζονται με το οργανωμένο έγκλημα στις Ηνωμένες Πολιτείες
Λευκό Εργοστάσιο
δεξιά|μικρογραφία| Η νότια πλευρά του εργοστασίου. Το Λευκό Εργοστάσιο (πολωνικά: Biała Fabryka) είναι ένα κλασσικιστικό κτήριο στο Γουντς της Πολωνίας, που κατασκευάστηκε το 1835-1839 για να φιλοξενήσει ένα εργοστάσιο κλωστοϋφαντουργίας, που ανήκε στον Λούντβικ Γκέιερ. Σήμερα φιλοξενεί το Κεντρικό Μουσείο Κλωστοϋφαντουργίας και τη μπάντα παραδοσιακών χορών Harnam. Θεωρείται ένα εξαιρετικό παράδειγμα πρώιμης βιομηχανικής αρχιτεκτονικής στο Γουντς. Το κτήριο βρίσκεται στο νότιο άκρο της οδού Πιοτρκόφκσα, νότια του κέντρου της πόλης.
Ιστορία
Στο πρώτο μισό του 19ου αιώνα, το Γουντς, που ήταν μέρος της Ρωσικής Αυτοκρατορίας και προηγουμένως μία μικρή πόλη, γνώρισε ταχεία οικονομική και βιομηχανική ανάπτυξη. Η πόλη ήταν ανοιχτή για μετανάστες και ο Γκέιερ, ένας Γερμανός με καταγωγή από τη Σαξονία, μετακόμισε στην πόλη για να ξεκινήσει την παραγωγή κλωστοϋφαντουργικών προϊόντων. Το κτίριο ανακατασκευάστηκε αρκετές φορές μετά το 1830, αλλά διατηρεί το αρχικό του σχέδιο. Το 1955, λήφθηκε η απόφαση να φιλοξενηθεί το Κεντρικό Μουσείο Κλωστοϋφαντουργίας στο κτίριο και το 1958 ξεκίνησαν οι εργασίες ανακατασκευής που έκαναν το κτίριο κατάλληλο ως μουσείο. Το μουσείο ιδρύθηκε ως ανεξάρτητο ίδρυμα το 1960. Ταυτόχρονα, το κτίριο χρησιμοποιήθηκε ακόμη ως εργοστάσιο μέχρι το 1990, όταν σταμάτησε η παραγωγή στην ανατολική πτέρυγα. Η πτέρυγα μεταφέρθηκε στο μουσείο το 2002, ολοκληρώνοντας τη μεταφορά ολόκληρου του συγκροτήματος.
Το Λευκό Εργοστάσιο είναι ένα τετραπτέρυγο κτήριο με αυλή. Η παλαιότερη πτέρυγα είναι η δυτική, με θέα στην οδό Πιοτρκόφσκα. Η βόρεια πτέρυγα είναι από το 1838, η νότια είναι από το 1847 και η ανατολική πτέρυγα χτίστηκε το 1886. Στην αυλή, είναι χτισμένο το Παλαιό Οίκημα Βρασμού. Το συγκρότημα διαθέτει υψηλή καμινάδα, δύο πύργους σκόνης και δύο πύργους νερού, κάτι που αποτελεί ασυνήθιστη λύση για το πρώτο μισό του 19ου αιώνα. Νότια του κτιρίου, έχει δημιουργηθεί μία λίμνη. Δίπλα στο Λευκό Εργοστάσιο, που εξακολουθεί να βρίσκεται σε βιομηχανικό έδαφος, άνοιξε το Υπαίθριο Μουσείο Αρχιτεκτονικής Ξύλου του Γουντς το 2009.
Το κτίριο έχει χαρακτηριστεί ως μνημείο πολιτιστικής κληρονομιάς.
Παραπομπές
Κατηγορία:Κτίρια και κατασκευές στο Λοτζ
Μάνος Λαμπράκης
Ο Μάνος Λαμπράκης γεννήθηκε στο Ηράκλειο Κρήτης και ήταν Έλληνας θεατρικός συγγραφέας, δραματουργός και μεταφραστής. Σπούδασε στο Εθνικό και Καποδιστριακό Πανεπιστήμιο Αθηνών Αρχαιολογία και Ιστορία της Τέχνης και μετεκπαιδεύτηκε στην Αρχαιολογία, στην Πολιτιστική Διαχείριση και στην Ιστορία του Θεάτρου στην Ελλάδα και στη Μεγ. Βρετανία.
Υπήρξε καλλιτεχνικός συνεργάτης του Λευτέρη Βογιατζή και της “νέας ΣΚΗΝΗΣ" από το 2000 έως το 2013.
Το πρώτο του θεατρικό κείμενο «Happy Birthday” ανέβηκε από τον θίασο «Nέες Μορφές» το 2002 κι εκπροσώπησε την Ελλάδα στην 11η Biennale νέων καλλιτεχνών της Μεσογείου.
Συνεργάστηκε με το Εθνικό Θέατρο, τη Στέγη Γραμμάτων και Τεχνών , το Φεστιβάλ Αθηνών και Επιδαύρου ,  το Θέατρο Τέχνης “Κάρολος Κουν” και την "2023 Ελευσίνα Πολιτιστική Πρωτεύουσα της Ευρώπης”.
ΕΡΓΟΓΡΑΦΙΑ
Happy Birthday, 2002.
Maimed, a piece of monologue, 2002.
Puerto Grande, 2005.
Pferdetanz, 2010.
Γιάλτα, 2017.
Ὁ γὰρ Ἔρως ὡς Ὕδωρ, 2019.
Sara(h), 2020
ΤΡΙΑ, (εκδόσεις συρτάρι), 2021
Το χαμένο ημερολόγιο της “Άλλης", (εκδόσεις ΑΣΤΑΡΤΗ), 2022.
Μοχάμεντ Σαλάχ
Ο Μοχάμεντ Σαλάχv Γκαλί Μουσταφά (Mohamed Salah, γεννήθηκε 15 Ιουνίου 1992) είναι Αιγύπτιος ποδοσφαιριστής που αγωνίζεται ως δεξιός ακραίος επιθετικός στη Λίβερπουλ και στην Εθνική Αιγύπτου. Δύο φορές (2017, 2018) αναδείχθηκε κορυφαίος Αφρικανός ποδοσφαιριστής της χρονιάς.
Σε συλλόγους
Η επαγγελματική του καριέρα ξεκίνησε το 2010 από την αιγυπτιακή Άραμπ Κοντράκτορς και δύο χρόνια αργότερα υπέγραψε στη Βασιλεία, με την οποία κατέκτησε το πρωτάθλημα Ελβετίας. Το 2014 πήρε μεταγραφή για την Τσέλσι και κατέκτησε το πρωτάθλημα και το Λιγκ Καπ Αγγλίας τη σεζόν 2014–15. Στη συνέχεια, δόθηκε δανεικός στη Φιορεντίνα και στη Ρόμα και το 2016 υπέγραψε στην τελευταία.
Από τον Ιούνιο του 2017 είναι παίκτης της Λίβερπουλ. Τη σεζόν 2017-2018 αναδείχθηκε πρώτος σκόρερ και παίκτης της χρονιάς της Πρέμιερ Λιγκ. Την ίδια χρονιά απέσπασε τον τίτλο της PFA Players' Player of the Year και συμπεριλήφθηκε στην καλύτερη εντεκάδα της χρονιάς. Απέσπασε ακόμα, τον τίτλο του καλύτερου παίκτη από την FWA (FWA Footballer of the Year). Τη σεζόν 2018–19 κατέκτησε το Τσάμπιονς Λιγκ και αναδείχθηκε πρώτος σκόρερ της Πρέμιερ Λιγκ για δεύτερη συνεχόμενη χρονιά με 22 τέρματα. Επίσης, την σεζόν 2019–20 κατέκτησε την Πρέμιερ Λιγκ. Την αμέσως επόμενη σεζόν (ήτοι 2020–21) αναδείχθηκε παίκτης της σεζόν για τη Λίβερπουλ προσθέτοντας την δεύτερη τέτοια διάκριση στην τροπαιοθήκη του μετά τη σεζόν 2017–18. Με τη λήξη της 4ης σεζόν του με τη φανέλα της Λίβερπουλ έχει καταφέρει και στις 4 αυτές ποδοσφαιρικές περιόδους να ξεπεράσει τα 20 γκολ σε όλες τις διοργανώσεις σε κάθε μια από αυτές.
Στις 12 Οκτωβρίου του 2022 σκόραρε τρία γκολ σε 6 λεπτά και 12 δευτερόλεπτα στο εκτός έδρας παιχνίδι με τη Ρέιντζερς για το Τσάμπιονς Λιγκ, πετυχαίνοντας το γρηγορότερο χατ-τρικ στην ιστορία της διοργάνωσης.
Στην εθνική ομάδα
Έχει κατακτήσει το χάλκινο μετάλλιο με την εθνική Αιγύπτου Κ20 στο Αφρικανικό Πρωτάθλημα Νέων. Στους Ολυμπιακούς Αγώνες του 2012 ήταν στην αποστολή της ομάδας της Εθνικής Αιγύπτου Κ23, η οποία έφτασε μέχρι τα προημιτελικά. Με την Εθνική Αιγύπτου έπαιξε στο Κύπελλο Εθνών Αφρικής του 2017 και έφτασε μέχρι τον τελικό. Επελέγη στο ρόστερ της ομάδας στο Παγκόσμιο Κύπελλο του 2018.
Εξωτερικοί σύνδεσμοι
Κατηγορία:Αιγύπτιοι ποδοσφαιριστές Κατηγορία:Ποδοσφαιριστές Εθνικής Αιγύπτου Κατηγορία:Ποδοσφαιριστές Λίβερπουλ Φ.Κ. Κατηγορία:Ποδοσφαιριστές ΦΚ Βασιλεία Κατηγορία:Ποδοσφαιριστές Φιορεντίνα Κατηγορία:Ποδοσφαιριστές Ρόμα Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Σέριε Α Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές στους Θερινούς Ολυμπιακούς Αγώνες 2012 Κατηγορία:Ποδοσφαιριστές Κυπέλλου Εθνών Αφρικής 2021
Καθεδρικός Ναός Αλέξανδρου Νιέφσκι (Λοτζ)
δεξιά|μικρογραφία| Εσωτερικό του ναού Ο Καθεδρικός Ναός Αλέξανδρου Νιέφσκι στο Λοτζ (πολωνικά: Sobór św. Aleksandra Newskiego w Łodzi, ρωσικά: Александро-Невский собор) είναι ορθόδοξη εκκλησία που βρίσκεται στο Λοτζ, στην κεντρική Πολωνία. Χτίστηκε στα τέλη του 19ου αιώνα ως δώρο από τους ντόπιους βιομήχανους στη μικρή Ορθόδοξη κοινότητα που βρίσκονταν εκείνη την εποχή στο Λοτζ. Η εκκλησία αποτελείται από πολλές περίτεχνες διακοσμήσεις και έχει πλούσιο εσωτερικό διακοσμημένο με εικονοστάσι που κατασκευάστηκε στην Αγία Πετρούπολη.
Ιστορία
Η εκκλησία χτίστηκε την περίοδο που η Πολωνία έχασε την ανεξαρτησία της και διαμελίστηκε μεταξύ της Γερμανικής Αυτοκρατορίας, της Αυστροουγγαρίας και της Ρωσικής Αυτοκρατορίας. Κατασκευάστηκε στον ρωσικό τομέα (Πολωνία του Συνεδρίου) με την οικονομική υποστήριξη των ντόπιων ιδιοκτητών κλωστοϋφαντουργικών εργοστασίων και των πιο επιφανών πολιτών που προσχώρησαν στον Ιουδαϊσμό, τον Προτεσταντισμό και τον Καθολικισμό. Ο ναός καθαγιάστηκε στις 29 Μαΐου 1884 από τον Αρχιεπίσκοπο Λεόντιο τον Επισκοπής της Βαρσοβίας και του Χέουμ.
Ο ορθόδοξος ναός σχεδιάστηκε και χτίστηκε σε νεοβυζαντινό ρυθμό σε οκταγωνικό σχήμα. Τα βιτρό και το τέμπλο, από ξύλο βελανιδιάς, με τρεις πόρτες είναι τα κύρια διακοσμητικά του ναού. Ο Ίζραελ Ποζνάνσκι, ο οποίος χρηματοδότησε τον περίβολο και τον φράκτη γύρω από την εκκλησία ήταν επίσης ο χορηγός του εικονοστασίου.
Το κτήριο βρίσκεται στην Οδό Γιάνα Κιλινσκιέγκο 56 στο Λοτζ, κοντά στο Πάρκο Στανίσουαφ Μονιούσκο και στο σιδηροδρομικό σταθμό Λοτζ Φαμπρίτσνα.
Παραπομπές
Κατηγορία:Καθεδρικοί ναοί στην Πολωνία Κατηγορία:Εκκλησίες στο Λοτζ Κατηγορία:Ανατολικές Ορθόδοξες εκκλησίες στην Πολωνία Κατηγορία:Εκκλησιαστικά κτίρια με τρούλους
Ευριπίδης Πισιώτης
Ο Ευρυπίδης Πισιώτης (1907 - 24 Οκτωβρίου 1981), του Δημητρίου και της Ιουλίας, ήταν Έλληνας γιατρός και πολιτικός. Υπήρξε για μικρό χρονικό διάστημα βουλευτής Καστοριάς με την ΕΡΕ.
Σταδιοδρομία
Γεννήθηκε το 1907. Καταγόταν από το Άργος Ορεστικό και ήταν γόνος πατριαρχικής οικογένειας. Σπούδασε γιατρός και άσκησε το ιατρικό λειτούργημα. Πολιτεύτηκε στην Καστοριά. Εξελέγη βουλευτής με την ΕΡΕ το 1964. Ωστόσο, με απόφαση του Εκλογοδικείου, τον Ιούλιο του 1964 την έδρα του κατέλαβε ο Παναγιώτης Γυιόκας επίσης από την ΕΡΕ. .
Απεβίωσε στη Θεσσαλονίκη στις 24 Οκτωβρίου 1981 και κηδεύτηκε εκεί από το ναό Γρηγορίου του Παλαμά (Μητρόπολη). Με τη σύζυγό του, Ελπινίκη (η οποία απεβίωσε τον Δεκέμβριο του 1987), απέκτησαν έναν γιο, το Δημήτριο.
Παραπομπές
Κατηγορία:Βουλευτές Καστοριάς Κατηγορία:Βουλευτές εκλεγμένοι με την ΕΡΕ
Αρίσταρχος Φουντουκίδης
μικρογραφία|Αριστοτέλης Φουντουκίδης (Photo 60s) μικρογραφία|Aristotelis Fountoukidis's Grave Ο Aριστοτέλης (και όχι Αρίσταρχος) Φουντουκίδης (13 Φεβρουαρίου 1942 - 7 Ιουλίου 2007) ήταν Έλληνας ποδοσφαιριστής που αγωνίζονταν ως σέντερ μπακ και υπήρξε από τους πιο σημαντικούς ποδοσφαιριστές στην ιστορία του ΠΑΟΚ.
Φρούριο του Ατσκούρι
Το Φρούριο του Ατσκούρι (აწყურის ციხე) είναι Γεωργιανό φεουδαρχικό φρούριο που βρίσκεται στο ομώνυμο χωριό, στο Ακχαλτσίχε του μχάρε Σάμτσχε-Τζαβαχέτι στη Γεωργία. Χτίστηκε τον 10ο αιώνα ψηλά σε βραχώδη κορυφογραμμή, με τα τείχη του να ακολουθούν το περίγραμμα των βράχων. Βρίσκεται στη δεξιά όχθη του ποταμού Κύρος και η αποστολή του φρουρίου ήταν να φυλάσσει την είσοδο για το φαράγγι του Κύρος, που ήταν μέρος ενός σημαντικού δρόμου που οδηγούσε κατευθείαν στην ενδοχώρα της Γεωργίας από τα νότια. Στο δυτικό άκρο του φρουρίου υπάρχουν τα απομεινάρια μίας σήραγγας που οδηγούσε από το κάστρο κάτω στο ποτάμι.
Αρίσταρχος Φουντουκίδης
Καριέρα
Γεννήθηκε στις 13 Φεβρουαρίου 1942 στον Άγιο Παντελεήμονα και ξεκίνησε την καριέρα του από την ομάδα της γενέτειρας του, Άρη Παντελεήμονα με τη φανέλα του οποίου αγωνίστηκε μέχρι το 1960, όποτε και μεταπήδησε στον Απόλλωνα Καλαμαριάς. Στην ομάδα της Καλαμαριάς έμεινε για 3 χρόνια και το καλοκαίρι του 1963 μεταγράφηκε στην Μορφωτική Ένωση Νεολαίας Τούμπας (ΜΕΝΤ) που αγωνίζονταν στην Β' Εθνική. Το 1966 και στην ηλικία των 24 ετών μεταγράφηκε στον ΠΑΟΚ, με τη φανέλα του οποίου αγωνίστηκε για 12 χρόνια και σημείωσε 336 συμμετοχές και 18 γκολ στην Α΄ Εθνική και αποχώρησε από την ενεργό δράση σε ηλικία 36 ετών, έχοντας κατακτήσει ένα Πρωτάθλημα και δύο Κύπελλα. Μετά την απόσυρσή του διετέλεσε μία φορά υπηρεσιακός προπονητής στον ΠΑΟΚ όπου έφτασε μέχρι τον τελικό του Κυπέλλου το 1981 με αντίπαλο τον Ολυμπιακό. Απεβίωσε στις 7 Ιουλίου 2007 στο Νοσοκομείο Γεννηματάς σε ηλικία 65 ετών, ύστερα από καρδιακό επεισόδιο.
Φρούριο του Ατσκούρι
Ιστορία
Το οχύρωμα χτίστηκε τον 10ο αιώνα.
Αρίσταρχος Φουντουκίδης
Πηγές
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Απόλλων Καλαμαριάς
Φρούριο του Ατσκούρι
Ιστορία
Το 1260 ο Μογγολικός στρατός με αρχηγό τον Αργκούν Ακά πολιόρκησε το φρούριο όταν ο Βασιλιάς Δαβίδ Ζ' της Γεωργίας επαναστάτησε κατά της κυριαρχίας των Μογγόλων. Στα τέλη του 13ου αιώνα ένας ισχυρός σεισμός έπληξε όλην την περιοχή και το φρούριο.
Τον 16ο αιώνα η Οθωμανική αυτοκρατορία κατέκτησε την περιοχή και στο φρούριο στρατοπέδευσαν οι Οθωμανοί στρατιώτες. Η Οθωμανική κυριαρχία διήρκεσε μέχρι το 1828.
Φαίνεται πως με την πάροδο του χρόνου, το φρούριο έχει αντιμετωπίσει πολλές πολιορκίες, έχει υποστεί φθορές και έχει υποβληθεί σε εργασίες επανακατασκευής και επιδιορθώσεων αρκετές φορές. Επί του παρόντος το κάστρο είναι ερειπωμένο.
Εξωτερικοί σύνδεσμοι
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Πόρτο Τόρρες
Η Πόρτο Τόρρες είναι Δήμος της Ιταλικής επαρχίας του Σάσσαρι στην Ιταλική Περιφέρεια Σαρδηνία. Βρίσκεται στη βορειοδυτική ακτή του νησιού, 25 χιλιόμετρα ανατολικά από το Στενό του Μπονιφάτσιο στον κόλπο της Αζινάρα.
Αρχαιότητα
Ο "Πύργος Λιβύσσωνος" ήταν στην αρχαιότητα μία από τις σημαντικότερες πόλεις στη Σαρδηνία, την ίδρυσαν οι Ρωμαίοι πιθανότατα ο Ιούλιος Καίσαρ γι'αυτό είχε τον τίτλο "Αποικία Ιουλία". Ο Πλίνιος ο Πρεσβύτερος καταγράφει ότι ήταν η μοναδική αποικία που είχε ιδρύσει στο νησί στην εποχή του η Ρωμαϊκή αυτοκρατορία, δεν υπήρχε πόλη πριν στο σημείο αυτό πάρα μόνο ένα κάστρο. Ο Κλαύδιος Πτολεμαίος και τα Ημερολόγια του Αυτοκράτορα Αντωνίνου καταγράφουν τον Πύργο Λιβύσσωνος αλλά σαν πόλη χωρίς σημασία. Τα αρχαιολογικά ευρήματα δείχνουν ότι τη Ρωμαϊκή περίοδο ήταν μια σημαντική πόλη, ο κύριος δρόμος στη Σαρδηνία ξεκινούσε από το Κάλιαρι και κατέληγε στο Πόρτο Τόρρες. Οι δύο δρόμοι με απόκλιση στη Σάντα Τζούστα έκαναν τη σύνδεση απ'ευθείας από την Κάραλις στην Τόρρες, τους δυο σημαντικότερους οικισμούς του νησιού. Τα πρώτα χρόνια του Μεσαίωνα το Πόρτο Τόρρες ήταν επίσης επισκοπική έδρα.
Νεώτερα χρόνια
Το σημερινό λιμάνι του Πόρτο Τόρρες που είναι εξ΄ολοκλήρου τεχνητό βασίζεται σε Ρωμαϊκά θεμέλια, υπάρχουν υπολείμματα ενός ναού αφιερωμένο στη Φορτούνα που αποκατέστησε ο Φίλιππος ο Άραβας. Στην περιοχή υπάρχουν επίσης Ρωμαϊκό λουτρό, βασιλική, υδραγωγείο και μία γέφυρα για τη σύνδεση του με τον γειτονικό ποταμό. Η αρχαία πόλη συνέχισε να κατοικείται μέχρι τον 11ο αιώνα, το μεγαλύτερο τμήμα του πληθυσμού μετανάστευσε κατόπιν στο Σάσσαρι 15 χιλιόμετρα εσωτερικά πάνω σε έναν λόφο. Η πόλη πέρασε κατόπιν στη Δημοκρατία της Γένοβας και στις αρχές του 15ου αιώνα κατακτήθηκε από το Στέμμα της Αραγωνίας, την εποχή της Ισπανικής κυριαρχίας ανήκε στο Βασίλειο της Σαρδηνίας. Το Πόρτο Τόρρες διαχωρίστηκε από τον Δήμο του Σάσσαρι (1842), η περιοχή γύρω από τη βασιλική του Σαν Γκαβίνο ενώθηκε με τον οικισμό των ψαράδων κοντά στο λιμάνι και δημιουργήθηκε το σημερινό Πόρτο Τόρρες.
Πηγές
Κατηγορία:Πόλεις της Σαρδηνίας Κατηγορία:Δήμοι της Επαρχίας του Σάσσαρι
Μαυρομμάτι Παμίσου Μεσσηνίας
Το Μαυρομμάτι Παμίσου είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 452 κατοίκους, σύμφωνα με την Απογραφή του 2011.
Τοποθεσία
Το Μαυρομμάτι Παμίσου ανήκει στην Κοινότητα Μαυρομματίου Παμίσου και υπάγεται στη Δημοτική Ενότητα Μεσσήνης, του Δήμου Μεσσήνης. Βρίσκεται σε υψόμετρο 45 μέτρων και παλαιότερα ονομαζόταν και Κάτω Μαυρομμάτι, για να ξεχωρίζει από το Μαυρομμάτι Ιθώμης (Αρχαία Μεσσήνη), ή Πάνω Μαυρομμάτι.
Παραπομπές
Κατηγορία:Χωριά του νομού Μεσσηνίας Κατηγορία:Δήμος Μεσσήνης
Τηλεφωνικοί κωδικοί της Βόρειας Μακεδονίας
Το τηλεφωνικό σχέδιο αριθμοδότησης της Βόρειας Μακεδονίας είναι το σύστημα που χρησιμοποιείται για την παραχώρηση τηλεφωνικών αριθμών στη Βόρεια Μακεδονία. Ρυθμίζεται από τον Οργανισμό Ηλεκτρονικών Επικοινωνιών, ο οποίος είναι υπεύθυνος για τις τηλεπικοινωνίες.
Ο κωδικός κλήσης της Βόρειας Μακεδονίας είναι ο +389. Οι κωδικοί περιοχής θα πρέπει να καλούνται πάντοτε, ακόμη και εντός της χώρας, λόγω των πολλών σταθερών και κινητών τηλεφωνητών.
Ένα παράδειγμα για την κλήση τηλεφώνων στα Σκόπια είναι το εξής: Οι Αριθμητικές μορφοποιήσεις για τη Βόρεια Μακεδονία είναι οι εξής:
+389 2 xxxxxxx γεωγραφικοί αριθμοί - Σκόπια
+389 3x xxxxxx γεωγραφικοί αριθμοί - Ανατολική Βόρεια Μακεδονία (βλ. παρακάτω)
+389 4x xxxxxx γεωγραφικοί αριθμοί - κεντρική και δυτική Βόρεια Μακεδονία (βλ. παρακάτω)
+389 5xx xxxxx ασφάλιστρα, προστιθέμενη αξία, κοινόχρηστα έσοδα
+389 8xx xxxxx δωρεάν κλήση, κοινόχρηστο κόστος
Η 1xx είναι η γενική μορφή σύντομου κώδικα (π.χ. 112 για έκτακτη ανάγκη). Το σχήμα 10xx είναι για την πρόσβαση φορέα.
Το διεθνές πρόθεμα κλήσης εξαρτάται από τη χώρα προέλευσης της κλήσης, π.χ. 00 για τις περισσότερες ευρωπαϊκές χώρες και 011 από τη Βόρεια Αμερική. Για εσωτερικές κλήσεις (εντός της χώρας), ο αριθμός 0 πρέπει να είναι πριν από τον κωδικό περιοχής.
Για κλήσεις από τη Βόρεια Μακεδονία, το πρόθεμα για διεθνείς κλήσεις είναι 00 (π.χ. για κλήση σε αριθμό των Ηνωμένων Πολιτειών, πρέπει να καλείται ως 00 1 ...).
Κωδικοί κινητής τηλεφωνίας
Σημείωση: Σε μια κλήση από το εξωτερικό ο καλών πρέπει να αντικαταστήσει το αρχικό μηδέν με το πρόθεμα +389 μεγαλύτερης διάρκειας (το σύμβολο συν μπορεί με τη σειρά του να αντικατασταθεί με τη μεγαλύτερη μορφή του).
Σχέδιο αριθμοδότησης στην πρώην Γιουγκοσλαβία
Κατά τη διάρκεια της ύπαρξης της Γιουγκοσλαβίας, οι κωδικοί της Βόρειας Μακεδονίας άρχιζαν με 9. Την 1η Οκτωβρίου 1993, η Βόρεια Μακεδονία αποσπάστηκε από τον κώδικα +38 και ο 9 από τους κωδικούς περιοχής ενσωματώθηκε στον κώδικα της χώρας. Μεταξύ του 2000 και του 2001, το 9 στους κωδικούς περιοχής άλλαξε γενικά σε 3 ή 4. Ο κωδικός περιοχής για τα Σκόπια άλλαξαν από (091) σε (02). Το 2003, όλοι οι αριθμοί τηλεφώνων των Σκοπίων άλλαξαν από 6 σε 7 ψηφία προσθέτοντας ένα επιπλέον ψηφίο στο μπροστινό μέρος του αρχικού αριθμού, πράγμα που σημαίνει ότι, για παράδειγμα, ο γιουγκοσλαβικός αριθμός +38 91 123456 μετατράπηκε σε +389 91 123456 το 1993, σε +389 2 3123456. Όταν ο πρόσθετος αριθμός 3 προστέθηκε στην αρχή των τηλεφωνικών αριθμών των Σκοπίων, έγιναν διαθέσιμες νέες ανταλλαγές 30x και 39x.
Εξωτερικοί σύνδεσμοι
Κατηγορία:Επικοινωνίες στη Βόρεια Μακεδονία
Θάνατοι τον Μάρτιο του 2017
Παραπομπές
03
Πολιτική της Λετονίας
Η πολιτική της Λετονίας λαμβάνει χώρα μέσα στο πλαίσιο μιας κοινοβουλευτικής αντιπροσωπευτικής δημοκρατίας και ενός πολυκομματικού συστήματος, όπου ο πρωθυπουργός είναι επικεφαλής της κυβέρνησης. Ο πρόεδρος κατέχει ένα κυρίως τελετουργικό ρόλο ως αρχηγός του κράτους. Η εκτελεστική εξουσία ασκείται από την κυβέρνηση. Η νομοθετική εξουσία ανήκει τόσο στην κυβέρνηση όσο και στο κοινοβούλιο. Το δικαστικό σώμα είναι ανεξάρτητο από το εκτελεστικό και το νομοθετικό σώμα. Η Μονάδα Πληροφοριών του Economist έχει αξιολογήσει τη Λετονία ως «ατελή δημοκρατία» το 2016.
Εκτελεστική εξουσία
Ο πρόεδρος εκλέγεται από το Κοινοβούλιο για δύο θητείες διαστήματος τεσσάρων ετών έκαστη, με μυστική ψηφοφορία και με την απόλυτη πλειοψηφία των ψήφων (Σύνταγμα της Λετονίας, άρθρα 35, 36 και 39).
Ο πρόεδρος έχει σε μεγάλο βαθμό εθιμοτυπικά καθήκοντα, και όπως συμβαίνει και με άλλους προέδρους κοινοβουλευτικών δημοκρατιών, ο πρόεδρος της Λετονίας έχει επιρροή και κύρος, όμως όχι εξουσία. Παρόλο που ο πρόεδρος είναι τυπικά ο αρχηγός των Ενόπλων Δυνάμεων, υπογράφει συνθήκες, εκπροσωπεί τη Λετονία στο εξωτερικό και διορίζει επίσημα πρεσβευτές και άλλους σημαντικούς αξιωματούχους, οι αρμοδιότητες αυτές ασκούνται συνταγματικά με δεσμευτικές συμβουλές του πρωθυπουργού, ο οποίος είναι πολιτικά υπεύθυνος για αυτούς (Σύνταγμα της Λετονίας, άρθρο 53).
Ο πρόεδρος, ωστόσο, έχει προσωπική κρίση όσον αφορά νομοθετικές προτάσεις του κοινοβουλίου, μπορεί να ασκήσει βέτο, να διεξάγει δημοψηφίσματα σχετικά με κάποιο νόμο και να διορίζει τον πρωθυπουργό. Έχει, επίσης, το δικαίωμα να προκηρύξει δημοψήφισμα για την πρόωρη διάλυση της βουλής. Σε αυτή την περίπτωση, εάν εγκριθεί το δημοψήφισμα, το κοινοβούλιο διαλύεται, όμως εάν το δημοψήφισμα αποτύχει ο πρόεδρος πρέπει να παραιτηθεί.
Ο πρωθυπουργός διορίζεται από τον πρόεδρο και επιλέγει το υπουργικό συμβούλιο (κυβέρνηση), το οποίο πρέπει να έχει την ψήφο εμπιστοσύνης από το κοινοβούλιο. Το κοινοβούλιο μπορεί να καθαιρέσει τον πρωθυπουργό και το υπουργικό συμβούλιο με πρόταση μομφής (Σύνταγμα της Λετονίας, άρθρο 59).
Νομοθετική εξουσία
Το μονοθάλαμο κοινοβούλιο της Λετονίας (Σαέιμα) έχει 100 μέλη, που εκλέγονται για τετραετή θητεία με το σύστημα της αναλογικής εκπροσώπησης και εφόσον το κόμμα τους εξασφαλίσει το όριο του 5%. Οι βουλευτικές εκλογές διεξάγονται το πρώτο Σάββατο του Οκτωβρίου.
Δικαστική εξουσία
Οι διορισμοί των δικαστών εγκρίνονται από το κοινοβούλιο και είναι αμετάκλητοι, με εξαίρεση πιθανή απόφαση του δικαστικού πειθαρχικού συμβουλίου ή απόφαση ποινικού δικαστηρίου. Ένα ειδικό συνταγματικό δικαστήριο, το οποίο έχει την εξουσία να αποφασίζει για τη συνταγματικότητα των νόμων, τα μέλη του οποίου πρέπει να εγκρίνονται από την απόλυτη πλειοψηφία του κοινοβουλίου με μυστική ψηφοφορία.
Θάνατοι τον Σεπτέμβριο του 2022
Θάνατοι το 2022 : Ιανουάριος - Φεβρουάριος - Μάρτιος - Απρίλιος - Μάιος - Ιούνιος - Ιούλιος - Αύγουστος - Σεπτέμβριος - Οκτώβριος - Νοέμβριος - Δεκέμβριος
Παραπομπές
09
Κολούσκι
Το Κολούσκι (πολωνικά: Koluszki) είναι πόλη, και μια σημαντική σιδηροδρομική διασταύρωση, στο Βοεβοδάτο Λοτζ της κεντρικής Πολωνίας, περίπου 20 χιλιόμετρα ανατολικά του Λοτζ, με πληθυσμό 13.246 κατοίκων (2016). Η διασταύρωση στο Κολούσκι εξυπηρετεί τρένα που πηγαίνουν από τη Βαρσοβία προς τις πόλεις Λοτζ, Βρότσουαφ, Τσενστοχόβα και Κατοβίτσε. Συνδέεται επίσης με το Ράντομ και το Λούμπλιν μέσω ανατολικής γραμμής.
Ιστορία
Το Κολούσκι αναφέρθηκε για πρώτη φορά το 1399, όταν ήταν μέρος του Βασιλείου της Πολωνίας υπό τον Οίκο των Γιαγκελλόνων. Τον 14ο και 15ο αιώνα, ευημερούσε κατά μήκος της εμπορικής οδού μεταξύ του Γκντανσκ και της Ρουθηνίας. Μέχρι το 1790, υπήρχε αλευρόμυλος, εργαστήριο ξυλείας, ζυθοποιείο και πανδοχείο. Με το δεύτερο διαμελισμό της Πολωνίας το 1793, ο οικισμός προσαρτήθηκε από το Βασίλειο της Πρωσίας. Ανακτήθηκε από τους Πολωνούς και συμπεριλήφθηκε στο βραχύβιο Δουκάτο της Βαρσοβίας το 1807, και στη συνέχεια έγινε μέρος της Πολωνίας του Συνεδρίου μετά το Συνέδριο της Βιέννης το 1815 και αργότερα ενσωματώθηκε με τη βία στη Ρωσική Αυτοκρατορία.
Στις 2 Σεπτεμβρίου 1846, ο οικισμός συνδέθηκε για πρώτη φορά με τους αναδυόμενους πολωνικούς σιδηροδρόμους ως μέρος της κύριας γραμμής μεταξύ Βαρσοβίας και Κρακοβίας. Μετά την ανάπτυξη του Λοτζ ως βιομηχανικού κέντρου, το Κολούσκι χρησίμευσε ως διασταύρωση του σιδηροδρόμου του. Μέχρι το 1900, περίπου το ήμισυ του οικισμού εργαζόταν για το σιδηρόδρομο σε κάποια θέση και ο οικισμός αναπτύχθηκε γύρω από τους σιδηροδρομικούς σταθμούς και τους σταθμούς λεωφορείων. Μετά τον Α΄ Παγκόσμιο Πόλεμο, η Πολωνία ανέκτησε την ανεξαρτησία της και το Κολούσκι επανεντάχθηκε στο αναγεννημένο κράτος. Η πόλη υπέφερε και στους δύο παγκόσμιους πολέμους.
Δεύτερος Παγκόσμιος Πόλεμος
Στις 1-5 Σεπτεμβρίου 1939, τις πρώτες μέρες της γερμανικής εισβολής στην Πολωνία, η οποία ξεκίνησε το Β΄ Παγκόσμιο Πόλεμο, η γερμανική Luftwaffe εισέβαλε πολλές φορές στο Κολούσκι. Στις 1-3 Σεπτεμβρίου, πολλοί κάτοικοι διέφυγαν και το πολωνικό αντιαεροπορικό πυροβολικό κατέρριψε έξι γερμανικά αεροπλάνα. Στις 6 Σεπτεμβρίου, οι Γερμανοί μπήκαν στο Κολούσκι και άρχισε η κατοχή. Το Κολούσκι προσαρτήθηκε απευθείας στη Γερμανία και ο πληθυσμός του υπέστη διάφορες καταπιέσεις, όπως μαζικές συλλήψεις, απελάσεις σε στρατόπεδα συγκέντρωσης των Ναζί και δολοφονίες. Μαζικές συλλήψεις Πολωνών ιντελιγκέντσια, συμπεριλαμβανομένων δασκάλων, πραγματοποιήθηκαν στις 9 Νοεμβρίου 1939 στο πλαίσιο του Ιντελιγκέντσακτιον (Intelligenzaktion). Παρ΄ όλα αυτά, ήταν ένα τοπικό κέντρο του πολωνικού κινήματος αντίστασης και οι Πολωνοί αντάρτες ήταν ενεργοί στην περιοχή.
Οι Γερμανοί δημιούργησαν ένα εβραϊκό γκέτο τον Απρίλιο του 1941. Εκατοντάδες Εβραίοι από όλη την περιοχή στάλθηκαν στο γκέτο του Κολούσκι, ώστε ο προπολεμικός εβραϊκός πληθυσμός των περίπου 500 ατόμων να αυξηθεί σε πάνω από 3.000. Οι συνθήκες διαβίωσης ήταν άθλιες με έως και δέκα άτομα να ζουν σε κάθε δωμάτιο και άλλους να ζουν στους δρόμους ή στις σοφίτες. Οι επιδημίες πείνας και τύφου σκότωσαν πολλούς. Τον Οκτώβριο του 1942, η Γκεστάπο και η γερμανική και η πολωνική αστυνομία συγκέντρωσε τον πληθυσμό του γκέτο. Μερικές ντουζίνες διέφυγαν, τουλάχιστον 500 δολοφονήθηκαν στο Κολούσκι και οι υπόλοιποι φορτώθηκαν σε τρένο για το στρατόπεδο εξόντωσης της Τρεμπλίνκα, όπου εκεί δολοφονήθηκαν αμέσως με αέριο. Υπήρχαν μερικοί επιζώντες άγνωστου αριθμού μεταξύ του εβραϊκού πληθυσμού του Κολούσκι. Αρκετοί χριστιανοί Πολωνοί βοήθησαν μερικούς Εβραίους να κρυφτούν και η οικογένεια Κσιζανόφσκι αναγνωρίστηκε μετά τον πόλεμο ως Δίκαιοι των Εθνών για το κρύψιμο έξι Εβραίων.
Η πόλη επέστρεψε στην Πολωνία από τον Κόκκινο Στρατό στις 18 Ιανουαρίου 1945.
Το καθεστώς πόλης της εγκαθιδρύθηκε το 1949.
Ταχυδρομείο
Poczta Polska (Πολωνικά Ταχυδρομεία) - η ταχυδρομική υπηρεσία της Πολωνίας διατηρεί το τμήμα της απαράδοτης αλληλογραφίας (Wydział Przesyłek Niedoręczalnych) στο ταχυδρομείο του Κοσούσκι.
Αθλητισμός
Ο τοπικός ποδοσφαιρικός σύλλογος είναι ο ΚΚΣ Κολούσκι. Ανταγωνίζεται στις κατώτερες κατηγορίες.
Εξωτερικοί σύνδεσμοι
Κατηγορία:Πόλεις του Βοεβοδάτου Λοτζ Κατηγορία:Πόλεις της Πολωνίας Κατηγορία:Πόβιατ Ανατολικού Λοτζ Κατηγορία:Τοποθεσίες του Ολοκαυτώματος στην Πολωνία
Κατάλογος ποδοσφαιριστών με τα περισσότερα τέρματα πρωταθλήματος
Το μεγαλύτερο μέρος της επαγγελματικής σταδιοδρομίας των ποδοσφαιριστών αποτελούν τα εγχώρια πρωταθλήματα, όπου και σημειώνουν τα περισσότερα γκολ. Με βάση τις στατιστικές υπηρεσίες και μόνο (RSSSF, Rec.Sport.Soccer Statistics Foundation και IFFHS, International Federation of Football History & Statistics, Διεθνής Ομοσπονδία Ιστορίας και Στατιστικής του Ποδοσφαίρου, ), οι κορυφαίοι σκόρερ πρωταθλημάτων όλων των εποχών είναι οι εξής:
thumb
Κατάταξη
Κλειδί = † Απεβίωσε
Οι παίκτες με την έντονη γραφή είναι επί του παρόντος ενεργοί. Τα δεδομένα είναι ακριβή έως τις 18 Αυγούστου 2023.
thumb|250px|Ο Ρόνι Ρουκ είναι πρώτος σκόρερ όλων των εποχών σε αγώνες πρωταθλήματος
Κατάλογος ποδοσφαιριστών με τα περισσότερα τέρματα κορυφαίας κατηγορίας πρωταθλημάτων
thumb|250px |Ο Πελέ είναι σύμφωνα με την IFFHS πρώτος σκόρερ όλων των εποχών σε πρωταθλήματα πρώτης κατηγορίας.
Παραπομπές
Σκορερ Πρωταθληματων
Πανελλήνιο Πρωτάθλημα Καταδύσεων 2015
Πρωταθλήτρια ομάδα αναδείχθηκε ο Παναθηναϊκός Α.Ο. για τέταρτη φορά στην ιστορία του συγκεντρώνοντας 74 βαθμούς. Τη δεύτερη θέση κατέλαβε ο ΝΟΒΑ με 66 βαθμούς και την τρίτη ο Α.Ν.Ο. Αργυρούπολης με 37 βαθμούς.
Ανδρών
2013 | 2014 | 2015 | 2016 | 2017
Σύλλογοι που μετείχαν
Μετείχαν οι σύλλογοι: • 1
Παραπομπές
Κατηγορία:Πανελλήνιο Πρωτάθλημα Καταδύσεων Κατηγορία:Υγρός στίβος το 2015 Κατηγορία:Βόλος
Ζεμπού
Το ζεμπού ή ινδική αγελάδα (Βους ο ταύρος ο ινδικός) είναι υποείδος της οικόσιτης αγελάδας με προέλευση από τη νότια Ασία. Κύρια χαρακτηριστικά του ζεμπού είναι ένα λιπώδες εξόγκωμα (καμπούρα) στην άκρη της ράχης, πτυχές δέρματος, οι οποίες κρέμονται προς τα κάτω και σχηματίζουν ένα είδος προγουλιού και κρεμαστά αυτιά. Είναι καλά προσαρμοσμένα στο να επιβιώνουν στο σκληρό περιβάλλον των τροπικών και είναι ανθεκτικά στις υψηλές θερμοκρασίες, τις ασθένειες και την υγρασία. Εκτρέφονται ευρέως στις χώρες των τροπικών.
Το 1999, ερευνητές από το πανεπιστήμιο A&M του Τέξας κατάφεραν να κλωνοποιήσουν επιτυχώς ένα ζεμπού.
Προέλευση
Οι αγελάδες ζεμπού κατάγονται από τον άγριο ταύρο ούρο και συγκεκριμένα από το υποείδος βους ο πρωτογενής ο νομαδικός. Οι άγριοι ασιατικοί άουροχς εξαφανίστηκαν ήδη από την εποχή του πολιτισμού της κοιλάδας του Ινδού ποταμού λόγω διασταύρωσης με εξημερωμένα είδη και καταστροφής του ενδιαιτήματος του.
Αρχαιολογικά ευρήματα όπως τοιχογραφίες και αγγεία υποδεικνύουν ότι το είδος είχε εισαχθεί στην Αίγυπτο το 2000 π.Χ. από τη Μέση Ανατολή. Αργότερα εξαπλώθηκε στην Υποσαχάρια Αφρική ανάμεσα στο έτος 700 και 1500 και στο Κέρας της Αφρικής γύρω στο 1000 μ.Χ.
Αναπαραγωγή
Τα ζεμπού φτάνουν σε σεξουαλική ωριμότητα στην ηλικία των 44 μηνών όταν το σώμα τους μπορεί να αντέξει την πίεση της κύησης και της γαλουχίας. Η πρώιμη αναπαραγωγή μπορεί να καταπονήσει το σώμα τους και να μειώσει το προσδόκιμο ζωής τους.
Η κύηση των ζεμπού διαρκεί κατά μέσον όρο 285 μέρες και εξαρτάται από την ηλικία και τη διατροφή της μητέρας. Το φύλο του μοσχαριού μπορεί επίσης να επηρεάσει τον χρόνο εγκυμοσύνης, καθώς τα αρσενικά γεννιούνται πιο πρόωρα από τα θηλυκά.
Χρήσεις
260px|thumb|right|Ζεμπού σέρνουν ένα κάρο στο [[Μουμπάι της Ινδίας.]]